PMB-skietery was glo moord, selfmoordDie polisie het Maandag die name bekend gemaak van twee mans wat Sondagaand tydens ŉ skietery in Pietermaritzburg in KwaZulu-Natal dood is. “Die verdagte, Gift Mchunu (25) het glo Mfiswa Ndlangisa (27) doodgeskiet, waarna hy homself geskiet het,” het Zwane gesê. Maroela Media het vroeër berig die voorval het omstreeks 19:00 in Weststraat plaasgevind. Die twee mans was reeds dood toe paramedici van Netcare 911 by die toneel opgedaag het. Kapt. Thulani Zwane het aan Maroela Media gesê die Pietermaritzburg-polisie ondersoek ŉ saak van moord en ook ŉ geregtelike doodsondersoek. Die motief vir die skietery is nog nie bekend nie.